《同宋长江登江店唐氏山阁》
宋代·李新

白头记室朱颜令，山阁忙来去却迟。
碍尽江天松不管，吹平沙却雁应知。
思倾竹叶疑无分，要赋梅花恰是时。
王粲从军归信近，贮囊试看几多诗。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。